Oktober 2018 : Borskankerbewustheidsmaand – Louis Engels
Oktober 2018 : Borskankerbewustheidsmaand
October 9, 2018 UncategorizedBy Adfin
Hoe om 'n geliefde met borskanker te ondersteun
In Suid-Afrika sal omtrent een in elke 27 vroue met borskanker te make kry. Dié statistiek maak dit die tweede mees algemene kanker by vroue van alle rasse, afgesien van nie-melanoom-velkanker. Die goeie
nuus is egter dat vordering met vroeë opsporingsmetodes meer en meer vroue help om dit gedurende die eerste fase te ontdek, wanneer dit uiters behandelbaar is.
Aangesien om en by 19,4 miljoen Suid-Afrikaanse vroue van ouderdom 15 en hoër die risiko loop om hierdie siekte op te doen, is dit belangrik om te let op al die implikasies daarvan, insluitend verborge koste.
Só kan vriende en familie die beste moontlike ondersteuning bied aan 'n geliefde met borskanker. Vanuit 'n finansiële perspektief kan borskanker tot R1 miljoen beloop, uitsluitend enige inkomste wat
verlore gaan indien die pasiënt as gevolg van die siekte vir 'n sekere tydperk nie kan werk nie. In 2017 het Sanlam R291 miljoen uitbetaal vir ernstige siekte-eise – en 31% van hierdie bedrag is vir borskanker
uitbetaal. Sonder dekking kan kanker vanuit 'n finansiële oogpunt rampspoedig wees. Om vir so 'n onverwagse gebeurtenis voorsiening te maak, kan dus help om van die stres te verlig wat met so 'n
diagnose gepaard gaan."
'n Studie in die VSA het getoon dat meer as twee miljoen kankeroorlewendes in dié land een of meer mediese dienste wat nodig was, nie kon kry nie as gevolg van finansiële oorwegings. Suid-Afrikaners staar
waarskynlik 'n soortgelyke scenario in die gesig. Die uitgawes kan oorweldigend wees. Bo en behalwe behandeling, is daar baie 'verborge koste' wat met die siekte verband hou – soos kindersorg, die koste
van vervoer, spesiale diëte en alternatiewe vorms van behandeling. Dit is hoekom Sanlam 'n unieke Kankervoordeel bied wat addisionele dekking vir dié uitgawes voorsien, wat die mediese fonds en
Finansiële ondersteuning is 'n groot bron van kommer vir kankerpasiënte en hul gesinne, volgens navorsing wat Sanlam en KANSA verlede jaar gedoen het. Honderd kankerpasiënte is gevra om terugvoer te verskaf oor die soort ondersteuning waarvan hulle genoeg gekry het, asook dié wat hulle gewens het hulle meer van kon hê. Die inligting is gebruik om 'n "ondersteuningsgids" vir familie en vriende te skep sodat hulle bewus kan wees van die beste maniere om 'n geliefde met kanker te ondersteun – en hier, in Borskankermaand, is van hul advies:
Die beste finansiële ondersteuning
1. Indien jou geliefde 'n mediese fonds, gapingsdekking, ernstige siektedekking en inkomstebeskermer in plek het, mag daar steeds maniere wees waarop jy finansiële bystand kan bied as daardie dekking op 'n te lae vlak of nie omvattend genoeg is nie. Die koste wat met kanker gepaard gaan, is enorm en daarom kan selfs klein donasies vir brandstof, lugtyd, kindersorg, toiletware en kruideniersware 'n groot verskil maak.
2. Jy kan dalk help met die nodige administrasie wanneer 'n geliefde 'n eis by sy of haar versekeraar moet indien.
3. Indien 'n geliefde glad geen risikodekking in plek het nie, kan jy dalk 'n bydrae lewer deur 'n befondsingsgroep op die been te bring.
Die beste sielkundige ondersteuning
1. Dit is dreinerend om iemand anders te ondersteun, veral as dit kom by die hantering van jou eie emosies. Moenie die tol onderskat wat dit sal eis nie en sien ook om na jouself.
2. Help jou geliefde om positief te bly – kanker is in net so 'n mate 'n geveg van die kop as van die liggaam.
3. Gee baie komplimente en aanmoediging.
Die beste fisieke ondersteuning
1. Hou besoeke kort. Bied aan om saam te gaan op gereelde kort wandelinge op aangename plekke.
2. Verstaan en aanvaar die implikasies van chemoterapie op 'n geliefde se liggaam. Moet ook nie probeer om 'n geliefde te keer om iets te doen as hy of sy daartoe in staat voel nie.
3. Sit hand by met was en aantrek, na gelang van hoe na julle aan mekaar is – moenie verleë voel om aan te bied om te help nie.
Die beste ondersteuning in die algemeen
Een van die dinge wat kankerlyers die graagste wil hê, is om nie soos 'n pasiënt behandel te word nie. Dit beteken familie en vriende moet leer om tussen die persoon en die siekte te onderskei. Dit is ook belangrik om jou geliefde vryelik oor die siekte te laat praat en oop te wees vir eerlike gesprekvoering – selfs al laat dit jou hartseer of ongemaklik voel.